stanford-oval/wikipedia huggingface dataset:
דונלד גלייזר
השכלה ופעילות

גלייזר נולד בקליבלנד וקיבל תואר ראשון מאוניברסיטה באוהיו בשנת 1946. בשנת 1949 קיבל תואר דוקטור מהמכון הטכנולוגי של קליפורניה. שימש מרצה באוניברסיטת מישיגן, ובה בנה ב-1952 את "תא הבועות", גלאי חלקיקים טעונים המשמש בניסויים של פיזיקת חלקיקים. הגלאי הוא מכל שקוף המלא בנוזל שקוף במצב של חימום יתר, בדרך כלל מימן נוזלי. הגלאי החליף את "תא הערפל", שבאמצעותו יכלו לעקוב עד אז אחרי מסלולי החלקיקים הגרעיניים בתאוצתם. המצאתו של גלייזר פתחה בפני חוקרי הגרעין אופק חדש ואפשרה את הגילויים שבאו לאחר מכן בחקר החלקיקים. על המצאה זו קיבל פרס נובל לפיזיקה ב-1960, כזוכה יחיד. בשנת 1959 עבר להרצות באוניברסיטת קליפורניה בברקלי.
בשנת 1960 פנה גלייזר לתחום חדש, והחל לערוך מחקרים בביולוגיה מולקולרית.
גלייזר התחתן בתחילת 1961.
פרסומים

Donald A. Glaser (1952). "Some Effects of Ionizing Radiation on the Formation of Bubbles in Liquids" Physical Review, 87 (4): 665–665.
דונלד בלקברן

| --- | --- |

 לידה:  14 בספטמבר 1916 ארצות הברית
 פטירה:  24 במאי 2008 (בגיל 91) סרסוטה, ארצות הברית 
 מדינה:  ארצות הברית 
 כינוי:  דון
 השתייכות:  הצבא האמריקני צבא ארצות הברית
 תקופת הפעילות:  1940–1971 (כ־31 שנים)
 דרגה:   גנרל
 תפקידים בשירות
 מפקד קבוצת הכוחות המיוחדים השביעית,  מפקד קבוצת הכוחות המיוחדים השמינית  מפקד קבוצת המבצעים המיוחדים (SOG)
 פעולות ומבצעים
 מלחמת העולם השנייה: הפשיטה על מחנה השבויים בקבנטואן  מלחמת וייטנאם: מבצע חוף השנהב
 עיטורים
   צלב השירות המצוין   כוכב הכסף   כוכב הארד
 
דונלד ס. בלקברן (אנגלית: Donald C. "Don" Blackburn; ‏14 בספטמבר 1916 - 24 במאי 2008) היה גנרל בצבא ארצות הברית. בלקברן עמד בראש צוות התכנון של מבצע חוף השנהב במלחמת וייטנאם.
חייו

בלקברן נולד וגדל ב בפלורידה.
חייו > קריירה צבאית

הוא עבר קורס קציני מילואים של צבא ארצות הברית ב-1940 והוסמך כקצין חיל רגלים. לאחר מכן נשלח בלקברן לפיליפינים לשמש כיועץ לגדוד רגלים פיליפיני. לאחר פלישת יפן לפיליפינים סירב בלקברן להיכנע לכוח הכיבוש היפני והצטרף לכוחות הגרילה הפיליפיניים. כוחות אלו שהונהגו על ידי קצינים אמריקניים הסבו אבדות כבדות לכוח היפני. בלקברן עצמו סייע בארגון הכוח הלוחם ולבסוף פיקד על חטיבה של לוחמים משבט האיגורוט. על פעולותיו במלחמה הוענק לו עיטור כוכב הכסף. עם תום המלחמה, והוא כבר קולונל נשלח בלקברן להשתלם בשורה של בתי ספר צבאיים. בהמשך שירותו הוצב בפורט בראג, עבר אימוני צניחה והשתתף בהקמתם של הכוחות המיוחדים של צבא ארצות הברית. בהמשך פיקד על קבוצת הכוחות המיוחדים ה-77 שעסקה בייעוץ צבאי בלאוס. בשנים 1965–1966 פיקד על קבוצת המבצעים המיוחדים שהוציאה לפועל שורה של משימות חשאיות במהלך מלחמת וייטנאם. עם שובו מונה לסגן מפקד הדיוויזיה המוטסת ה-82 ולאחר מכן מונה לעוזר יושב ראש המטות המשולבים למבצעים מיוחדים. בשנת 1970 הוביל את תכנון מבצע חוף השנהב שמטרתו הייתה חילוץ שבויי מלחמה אמריקנים ממחנה השבויים סון טאי שבצפון וייטנאם. הוא פרש משירות צבאי בשנה שלאחר מכן.
לקריאה נוספת

בנג'מין פ. שמר, "הפשיטה", הוצאת מערכות, 1977.
הערות שוליים

↑  בנג'מין פ. שמר, "הפשיטה", הוצאת מערכות, 1977, עמוד 54.
↑  בנג'מין פ. שמר, "הפשיטה", הוצאת מערכות, 1977, עמודים 47-53.
| --- | --- |
בקרת זהויות :  NLI: 987007338048405171  GND: 1038178207  ISNI: 0000 0003 8582 8036  LCCN: n86114007  SNAC: w69g5vn6  VIAF: 11331119   WorldCat (עם VIAF): 11331119 
ערך זה הוא קצרמרבנושא אמריקאים ובנושא אנשי צבא. אתם מוזמנים לתרום לוויקיפדיה ו.
דניס ג'ונסון-דייוויס

| --- | --- |

 לידה:  1922 
 פטירה:  22 במאי 2017 (בגיל 95 בערך) 
 מדינה:  קנדה 
 מקום לימודים:  סנט קטרינס קולג', קיימברידג' 
 שפות היצירה:  אנגלית 
 
דניס ג'ונסון-דייוויס (באנגלית Denys Johnson-Davies;‏ 21 ביוני 1922, ונקובר – 22 במאי 2017, מצרים) היה מתרגם בריטי שהתמחה בתרגום מערבית.
ביוגרפיה

דניס ג'ונסון-דייוויס נולד בוונקובר, קנדה למשפחת משפטן. הוא בילה את ילדותו בקנדה, מצרים, אוגנדה וסודאן. בהיותו בסודאן הוא למד ערבית. בגיל 12 הוא נשלח לאנגליה להמשך לימודים. בהמשך הוא למד באוניברסיטת קיימברידג'. במהלך מלחמת העולם השנייה דניס ג'ונסון-דייוויס עבד במחלקה ערבית של הBBC. באותה תקופה הוא פרסם מספר סיפורי ילדים.
לאחר סיום המלחמה הוא עבר לקהיר ופה לראשונה תרגם ספר מערבית לאנגלית. בשנת 1949 דניס ג'ונסון-דייוויס חזר לבריטניה ולאחר מספר שנים הקים חברה לתרגומים. בשנות ה-60 של המאה ה-20 הוא עבר לאזור המפרץ הפרסי והיה מנהל תחנת רדיו מקומית.
בשנות ה-80 של המאה ה-20 דניס ג'ונסון-דייוויס עבר לקהיר והתיישב בעיר למספר שנים. הוא נפטר בשנת 2017.
דניס ג'ונסון-דייוויס נחשב למתרגם בולט של ספרות ערבית לאנגלית. בסך הכל הוא תרגם 25 ספרים של נגיב מחפוז, א-טייב סאלח, מחמוד דרוויש, זכריא תאמר, אליפה רפעת וסלוה בכר. על התרגומים אלו בשנת 2007 הוא זכה בפרס ספרותי.
דייגו בונטה

| --- | --- |
בונטה, 2019
בונטה, 2019
 לידה:  29 בנובמבר 1990 (בן 33) מקסיקו מקסיקו סיטי, מקסיקו
 שם לידה:  דייגו אנדרס גונזלס בונטה   Diego Andrés González Boneta
 סוגה מועדפת:  פופ לטיני 
 מדינה:  מקסיקו מקסיקו   ארצות הברית ארצות הברית   ספרד ספרד
 תקופת הפעילות:  מ-2002
 עיסוק:  זמר-יוצר
 בן או בת זוג:  Renata Notni 
 http://www.diegoboneta.com
 פרופיל ב-IMDb
 
דייגו אנדרס גונזלס בונטה (בספרדית: Diego Andrés González Boneta; נולד ב-29 בנובמבר 1990) הוא שחקן, מפיק מוזיקלי וזמר מקסיקני. מוכר במיוחד בשל תפקידיו בסרטים "רוק לנצח" (אנ') (2012) ו"שליחות קטלנית: גורל אפל" (2019) ובשל הופעתו בתור הזמר לואיס מיגל בסדרה הביוגרפית "לואיס מיגל - הסדרה" (אנ') (2018) של נטפליקס.
בשנת 2005 הקליט את אלבום הבכורה שלו, "Diego", לו הוקלטה ב-2006 גרסה ברזילאית בפורטוגזית. בשנת 2008, הוא הוציא לאור את אלבומו השני, "Indigo".
ראשית חייו

בונטה נולד במקסיקו סיטי, מקסיקו בנם של שני מהנדסים, לאורו גונזלס, יליד מקסיקו סיטי ממוצא מקסיקני, ואסטריד בונטה, ילידת ארצות הברית ממוצא פוארטו ריקני וספרדי. יש לו שני אחים. על אף שמעולם לא הכיר את סבו מצד אמו, אוטו בונטה, שהיה פזמונאי ופסיכיאטר, דייגו זוקף לזכותו את כישרונותיו המוזיקליים. בונטה גדל בלוס אנג'לס, קליפורניה ובמקסיקו סיטי.
בונטה דובר ספרדית ואנגלית באופן שוטף. לבונטה שלוש אזרחויות, מקסיקנית, אמריקאית וספרדית.
קריירת מוזיקה > Diego

בשנת 2005, במהלך הופעתו בטלנובלה "Rebelde", בונטה הוציא לאור את אלבום הבכורה שלו, Diego, במקסיקו, צ'ילה וברזיל. האלבום היה זמין למכירה דיגיטלית החל מ-3 באפריל 2006, ובהמשך יצא גם בארצות הברית, ב-24 באפריל. הסינגל הראשון מתוך האלבום, "Responde", זכה להצלחה מסחרית במקסיקו ובמדינות דרום אמריקה, בהן ארגנטינה, צ'ילה וברזיל. שירי האלבום הושמעו ב-"Rebelde", ולאחר סיום הסדרה, הוא יצא לסיבוב הופעות בינלאומי עם להקת הפופ המקסיקנית RBD, אשר הוקמה במסגרת הסדרה. "זו הייתה חוויה ממש מגניבה, כי במדינות כמו ברזיל או רומניה כולם שרו את השירים שלי בספרדית", אמר.
במסגרת קידום אלבומו הראשון במקסיקו הוא חימם את הילרי דאף בשלוש הופעות (במקסיקו סיטי, גוודלחרה ומונטריי) ב-2006.
קריירת מוזיקה > Indigo

אלבומו השני, Indigo, יצא לאור ב-25 במרץ 2008. הוא כולל את הסינגלים "Perdido en Ti" ו-"Losing Me", והופק על ידי מיץ' אלן (אנ'), שגם כתב אותו יחד עם קארה דיוגוארדי (אנ'). ב-5 במאי 2008, "Losing Me" ו-"Perdido En Ti" הוצעו בחינם באייטונס במסגרת "Free Single of the Week".
קריירת משחק > 2003–2010: הופעותיו הראשונות

תחילת הקריירה של בונטה בשירה ומשחק הייתה במקסיקו. הוא עבד רבות בטלוויזיה והופיע בתוכנית המציאות "Código F.A.M.A." (אנ'). הוא הופיע בשתי טלנובלות לילדים: "Alegrijes y rebujos" (אנ') ו-"Misión S.O.S" (אנ'), אשר שודרו בערוץ Univision. כמו כן, הוא הופיע בטלנובלת הנוער Rebelde.
בשנת 2010, בגיל 20, הוא הופיע בסדרת הטלוויזיה "שקרניות קטנות" בתפקיד אלכס סנטיאגו, ובסדרה "90210" בתור חוויאר לונה. בשנת 2011 הופיע בסרט הנעורים "ילדות רעות 2" (אנ'), במה שהייתה הופעתו הראשונה בקולנוע, לצד מייגן מרטין וג'ניפר סטון. מרטין הייתה השחקנית היחידה שהכיר באותה תקופה, והוא סיפר כי היה לו קל מאוד לעבוד איתה משום שהיו חברים. בנוסף, הוא אמר כי הסרט נתן לו את ההזדמנות לחוות את שנות התיכון, אשר לא זכה לה בעצמו כי נתן שיעורים פרטיים והיה עסוק מאוד.
קריירת משחק > 2011-2012: פריצת הדרך

עם כניסתו תחת אור הזרקורים, בשנת 2011 נבחר להיות דוגמן השער של גיליון 'March Men Madness' של מגזין TROIX, בו הוא הוצג כ-"Prince Charming". פריצתו הגדולה בהוליווד הייתה כאשר כיכב בעיבוד הקולנועי של אדם שנקמן למחזמר המצליח של ברודוויי, "רוק לנצח" (אנ'), לצד טום קרוז וג'וליאן האף. בסרט גילם את דרו בולי, צעיר מלוס אנג'לס של סוף שנות ה-80 שחולם להפוך לכוכב רוק. לאחר האודישן של בונטה לסרט, שנקמן כינה אותו "הדבר הגדול הבא" והשווה אותו לזאק אפרון, צ'נינג טייטום וליאם המסוורת'.
קריירת משחק > 2012–2014: "Underemployed"

בשנת 2012, דייגו כיכב בסדרה Underemployed (אנ') של MTV, בה גילם את דמותו של מיילס גונזלס, חשפן משעשע. ב-2014 הופיע בונטה בקמפיין "Making of a Star" של אברקרומבי אנד פיץ', ותמונותיו הוצגו בחנויות הרשת ברחבי העולם.
קריירת משחק > 2015: "מלכות הצעקה" ו"נשות מצדה"

ב-2015 גילם בונטה את דמותו של עמרם הלוחם במיני-סדרה "נשות מצדה" (אנ'), וגם הקליט את שיר הפתיחה שלה, "The Warrior". בין ספטמבר לדצמבר 2015, הוא כיכב בסדרת האימה הקומית "מלכות הצעקה" של פוקס, שיצר ריאן מרפי.
קריירת משחק > 2018: "לואיס מיגל - הסדרה"

ב-2018 בונטה גילם את דמותו של האמן זוכה הגראמי לואיס מיגל בסדרת הטלוויזיה הביוגרפית-מוזיקלית, "לואיס מיגל - הסדרה" (אנ'). הסדרה נכתבה בהשראת ראשית הקריירה של האמן המקסיקני המפורסם. הסדרה עלתה לשידור ב-22 באפריל 2018 בערוץ Telemundo ובנטפליקס, ועונתה השנייה עלתה באפריל 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | רוק לנצח (אנ') | דרו בולי |  |
| 2014 | City of Dead Men (אנ') | מייקל |  |
| 2015 | Eden (אנ') | ארני |  |
| 2015 | Summer Camp | ויל |  |
| 2016 | פלה (אנ') | ז'וזה אלטפיני |  |
| 2017 | לפני שאפול (אנ') | מר דיימלר |  |
| 2017 | Another You | מרקוס | גם מפיק-שותף |
| 2018 | פרויקט טיטאן (אנ') | איקר הרננדס |  |
| 2018 | Monster Party (אנ') | אולי |  |
| 2019 | שליחות קטלנית: גורל אפל | דייגו ראמוס |  |
| 2020 | Revenge Ride | בריאן |  |
| 2020 | סדר חדש (אנ') | דניאל | גם מפיק בפועל |
| 2020 | אהבה, חתונות ואסונות אחרים (אנ') | מאק |  |
| 2020 | ציידי המפלצות (אנ') | מרשל |  |
| 2021 | Die in a Gunfight (אנ') | בן גיבון |  |
| 2022 | אבי הכלה (אנ') | עדן |  |
| 2023 | At Midnight | אלחנדרו | גם מפיק |
| TBA | Killing Castro |  |  |
| TBA | Starbrigth | ג'ושוע |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Código F.A.M.A. (אנ') | עצמו | תוכנית ריאליטי; מקום חמישי |
| 2004 | Misión S.O.S (אנ') | כריסטיאן מרטינז | תפקיד ראשי; 125 פרקים |
| 2004 | Alegrijes y rebujos (אנ') | ריקרדו סאנצ'ס | 2 פרקים |
| 2005–06 | Rebelde | רוקו בזורי | תפקיד ראשי; עונות 2–3 |
| 2010 | זיק ולותר (אנ') | תיקי דלגאדו | פרק: "Kojo's BFF" |
| 2010 | 90210 | חוויאר לונה | 5 פרקים |
| 2010 | שקרניות קטנות | אלכס סנטיאגו | 5 פרקים |
| 2011 | ילדות רעות 2 (אנ') | טיילר אדמס | סרט טלוויזיה של ABC Family |
| 2012–2013 | הג'וב הכי גרוע (אנ') | מיילס | תפקיד ראשי; 12 פרקים |
| 2015 | נשות מצדה (אנ') | עמרם | 2 פרקים |
| 2015 | מלכות הצעקה | פיט מרטינז | תפקיד ראשי (עונה 1): 10 פרקים |
| 2016 | ג'יין הבתולה | דאקס | פרק: "Chapter Thirty-Two" |
| 2017 | פרסי המוזיקה האמריקאית הלטינית | מנחה |  |
| 2018–2021 | לואיס מיגל - הסדרה (אנ') | לואיס מיגל גז'גו בסטרי | תפקיד ראשי (3 עונות); 27 פרקיםגם מפיק בפועל |
| 2022 | Cupid | קופידון | פודקאסט; 7 פרקים |
| 2024 | מי הרג אותו? (אנ') | חורחה גיל | מיני-סדרה |
דיסקוגרפיה > אלבומי אולפן

| כותרת | פרטי האלבום |
| --- | --- |
Diego:  יצא לאור: 2005 (מקסיקו) 10 ביולי 2006 (ברזיל) אוגוסט 2006 (צ'ילה) 24 באפריל 2007 (ארצות הברית)  פורמט: CD  חברת תקליטים: EMI Music  שפות: ספרדית
Diego (גרסה ברזילאית):  יצא לאור: 10 ביולי 2006 (ברזיל)  פורמט: CD  חברת תקליטים: EMI Music  שפות: פורטוגזית, ספרדית
Indigo:  יצא לאור: 25 במרץ 2008 (מקסיקו)  פורמט: CD  חברת תקליטים: EMI Music  שפות: ספרדית, אנגלית
דיסקוגרפיה > אלבומי וידאו

| כותרת | פרטי האלבום | הערות |
| --- | --- | --- |
| Diego - En Vivo En El Maracanã |  יצא לאור: דצמבר 2006  פורמט: DVD |  רשימת רצועות: Solo Existes Tú  La Solución  Mais  Responde גרסת בונוס: Responde (גרסת אולפן)  Más (גרסת אולפן) תוספות: Bastidores  Diego en Brasil  Galeria de Fotos |
דיסקוגרפיה > סינגלים

| שם | שנה | אלבום |
| --- | --- | --- |
| "Aquí Voy" | 2005 | לא מתוך אלבום |
| "Responde" | 2006 | Diego |
| "Más" | 2006 | Diego |
| "Solo Existes Tú" | 2007 | Diego |
| "Perdido En Ti" | 2008 | Diego |
| "Millón De Años" | 2008 | Diego |
| "Siempre Tú" | 2010 | לא מתוך אלבום |
| "The Warrior" | 2015 | לא מתוך אלבום |
| "The Hurt" | 2015 | לא מתוך אלבום |
| "Éramos Algo" | 2016 | לא מתוך אלבום |
| "Ur Love" | 2016 | לא מתוך אלבום |
וידאו קליפים

| שיר | שנה | במאי (ים) |
| --- | --- | --- |
| "Responde" | 2006 | – |
| "Más" | 2006 | – |
| "Solo Existes Tú" | 2007 | – |
| "Perdido En Ti" | 2008 | – |
| "Millón De Años" | 2008 | – |
| "About You Now" | 2008 | מירנדה קוסגרוב |
| "The Warrior" | 2015 | – |
| "The Hurt" | 2015 | – |
וידאו קליפים > פסקולים

| שנה | סדרה/סרט | שיר | הערות |
| --- | --- | --- | --- |
| 2010 | 90210 | "One More Time" | ללא קרדיט |
| 2010 | 90210 | "Fade Away" | כתיבה / גרסה אקוסטית; ללא קרדיט |
| 2010 | 90210 | "Siempre Tu" | כתיבה; ללא קרדיט |
| 2010 | שקרניות קטנות | "Siempre Tu" | ללא קרדיט |
| 2012 | רוק לנצח (אנ') | מספר שירים |  |
| 2018 | לואיס מיגל - הסדרה (אנ') | מספר שירים |  |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2012 | פרסי ALMA (אנ') | שחקן קולנוע אהוב | רוק לנצח | זכייה |
| 2012 | סינמקון (אנ') | כוכב עולה | רוק לנצח | זכייה |
| 2012 | פרסי בחירת הנוער | הכימיה הטובה ביותר | רוק לנצח | מועמדות |
| 2018 | פרסי פניקס (אנ') | אנסמבל המשחק הטוב ביותר בסדרת טלוויזיה | לואיס מיגל - הסדרה | מועמדות |
| 2019 | פרסי פלטינו (אנ') | השחקן הטוב ביותר במיני-סדרה או סדרת טלוויזיה | לואיס מיגל - הסדרה | מועמדות |
| 2020 | סגוסו (אנ') | השחקן הצעיר הטוב ביותר | נואבו אורדן | זכייה |
הערות שוליים

↑  "Diego Boneta". ¡Hola! (בספרדית). נבדק ב-15 ביוני 2020. {{cite web}}:  (עזרה)
↑  "UPI Almanac for Friday, Nov. 29, 2019". United Press International. 29 בנובמבר 2019. ארכיון מ-24 בדצמבר 2019. נבדק ב-11 בינואר 2020. …actor Diego Boneta in 1990 (age 29) {{cite news}}:  (עזרה)
↑  Kaufman, Amy; Gettell, Oliver (27 בדצמבר 2013). "Faces to Watch 2014: Movies | Ansel Elgort, Gia Coppola and more". Los Angeles Times. אורכב מ-המקור ב-17 בינואר 2014. נבדק ב-9 בנובמבר 2019. {{cite news}}:  (עזרה)
1 2 3 4 5 6 7 8  García, Julio (8 בפברואר 2011). "Diego Boneta, un galán mexicano en 'Mean Girls 2' / Diego Boneta, a Mexican heartthrob in 'Mean Girls 2'" (בספרדית). Univision. אורכב מ-המקור ב-5 בינואר 2013. נבדק ב-22 באפריל 2011. {{cite web}}:  (עזרה)
↑  Williams, Alex (5 באפריל 2008). "Is Diego Boneta Mexico's Next Big Hollywood Star?". The New York Times. p. 1. נבדק ב-9 בנובמבר 2019. {{cite news}}:  (עזרה)
↑  "Diego Boneta - Biografía de Diego Boneta".
↑  Boneta, Diego (3 ביולי 2010). Diego Boneta - Pretty Little Liars EXCLUSIVE ZAP2it (YouTube). DiegoBonetaOfficial. אורכב מ-המקור ב-12 במאי 2014. נבדק ב-13 במאי 2011. {{cite AV media}}:  (עזרה)
↑  "Billboard Bits: LL Cool J, Joe Jackson, Diego Gonzalez". billboard.com. אורכב מ-המקור ב-2007-09-29.
1 2  Malkin, Marc (4 באפריל 2011). "Julianne Hough Lands Herself a Rock Star, Plus Tom Cruise Channels Axl Rose and Keith Richards". E! Online. נבדק ב-12 באפריל 2011. {{cite web}}:  (עזרה)
↑  Longman, Haley (8 במרץ 2011). "Diego Boneta is an Animal Lover. And Us? A Diego Boneta Lover". Teen.com. אורכב מ-המקור ב-22 ביולי 2012. נבדק ב-5 ביוני 2011. {{cite web}}:  (עזרה)
↑  Weinstein, Shelli (15 באוגוסט 2014). "CBS' 'The Dovekeepers' Miniseries Taps 'Pele' Star Diego Boneta". Variety. נבדק ב-7 בנובמבר 2018. {{cite web}}:  (עזרה)
↑  Andreeva, Nellie (25 בפברואר 2015). "Diego Boneta To Co-Star In Fox Series 'Scream Queens'; Glen Powell Also Cast". Deadline. נבדק ב-7 בנובמבר 2018. {{cite web}}:  (עזרה)
1 2  "Luis Miguel y Diego Boneta, juntos por primera vez". milenio.com (בספרדית). נבדק ב-21 במאי 2017. {{cite web}}:  (עזרה)
1 2  "[FOTOS] Por primera vez juntos: Luis Miguel se reúne con quien lo interpretará en la TV". t13.cl (בספרדית). נבדק ב-21 במאי 2017. {{cite web}}:  (עזרה)
↑  "La serie de Luis Miguel para Netflix se estrena el 22 de abril". Expansión (בספרדית). 2018-04-07. נבדק ב-2019-10-22.
| --- | --- |
בקרת זהויות :  BNE: XX5637957  BnF: cb16640426n (data)  GND: 1235816311  LCCN: no2012131582  MusicBrainz: 3e767a89-1023-492c-9fd3-1ca15cbf3843  NKC: xx0264706  SUDOC: 180970275  VIAF: 279368820   WorldCat (עם VIAF): 279368820
דייוויד וטר

| --- | --- |

 לידה:  21 בספטמבר 1971 יוסטון, טקסס, ארצות הברית 
 פטירה:  22 בפברואר 1984 (בגיל 12) יוסטון, טקסס, ארצות הברית 
 שם לידה:  David Phillip Vetter 
 מדינה:  ארצות הברית 
 מקום קבורה:  טקסס 
 אתר רשמי
 
דייוויד פיליפ וטר (באנגלית: David Phillip Vetter;‏ 21 בספטמבר 1971 – 22 בפברואר 1984), שכונה "ילד הבועה", היה ילד אמריקאי ממדינת טקסס אשר נולד עם מחלת כשל חיסוני מולדת בשם SCID, וחי את כל חייו הקצרים בבועת פלסטיק. רוב חייו עברו עליו בבית החולים לילדים בטקסס. בניגוד לילדים בעלי כשל חיסוני שנולדו ללא כל הכנה ומתו בשל זיהומים, הוא קיבל טיפול מתוכנן ודקדקני מרגע לידתו ועד מותו.
ראו גם

כשל חיסוני משולב חמור
חסר חיסוני
XLA
הערות שוליים

↑  Heather L. Van Epps,‏ Peyton Rous – father of the tumor virus, "The Journal of Experimental Medicine", February 2005
| --- | --- |
בקרת זהויות :  ISNI: 0000 0000 4923 7173  LCCN: no2006051357  SNAC: w6pd7m42  VIAF: 46515115   WorldCat (עם VIAF): 46515115 
דייוויד וטר בחליפת החלל שעיצבה לו נאס"א
דיניכטיס

| דיניכטיס |
| --- | --- |

תקופה
סוף הדבון 380–360 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
מחלקה:: בעלי שריון
סדרה:: Arthrodira
משפחה:: Dinichthyidae
סוג:: דיניכטיס
מין:: Dinichthys herzeri
שם מדעי
 Dinichthys

דיניכטיס (שם מדעי: Dinichthys) הוא סוג דג פרהיסטורי גדול אשר חי בסוף תקופת הדבון, לפני כ-360–380 מיליון שנה. הדיניכטיס היה שונה מכל דג מודרני והשתייך למחלקת בעלי שריון, בה נכלל גם הדנקליאוסטיוס, המוכר יותר.
מאובניו של הדיניכטיס נתגלו באוהיו ובטנסי ב-1868 והם נקראו בשם בידי החוקר ג'ון ניוברי. מאובנים אלה כללו חלקי גולגולת, ומעריכים שהדיניכטיס דמה בגודלו ומראהו לדנקליאוסטיוס וגם לדג העצום אך אוכל הפלנקטון טיטאניקטיס. ככל הנראה היה הדיניכטיס טורף-על בימי הדבון. הוא נחשב בימינו לסוג יחיד במשפחתו ובו מין אחד - Dinichthys herzeri.
ב-1873 סווג הדנקליאוסטיוס כסוג של דיניכטיס, כך שמרבית איורי הדיניכטיס מתארים את הדנקליאוסטיוס. רק ב-1956 סווג הדנקליאוסטיוס מחדש לסוג נפרד.
דונלד ברתלמי

| --- | --- |

 לידה:  7 באפריל 1931 פילדלפיה, ארצות הברית 
 פטירה:  23 ביולי 1989 (בגיל 58) יוסטון, ארצות הברית 
 מדינה:  ארצות הברית 
 לאום:  אמריקאי
 עיסוק:  סופר ועורך
 מקום לימודים:  אוניברסיטת מדינת ניו יורק בבאפלו, אוניברסיטת יוסטון 
 שפות היצירה:  אנגלית 
 תחום כתיבה:  ספרות
 סוגה:  סיפור קצר 
 זרם ספרותי:  פוסטמודרניזם
 יצירות בולטות:  תשוב אלינו, ד"ר קליגרי, שישים סיפורים
 הושפע מ:  ג'יימס ג'ויס, סמואל בקט
 השפיע על:  תומאס פינצ'ון, דייב אגרס
 פרסים והוקרה:  מענק מחקר של גוגנהיים
 
דונלד ברתלמי (באנגלית: Donald Barthelme;‏ 7 באפריל 1931 - 23 ביולי 1989) היה סופר אמריקאי שנודע בעיקר בשל כתיבת סיפורים קצרים בסגנון פוסטמודרניסטי.
כתיבתו וחייו

סיפוריו של ברתלמי לרוב קצרים מאוד, ולעיתים מתמקדים באירוע אחד בלבד במקום בנרטיב שלם. סגננו מושפע מידיעותיו הנרחבות בתחומי הספרות, האומנות והפילוסופיה, ולרוב מבטאים בצורה כזו או אחרת את חרדות המאה העשרים תוך שימוש בסוריאליזם, קולאז', ופרודיה. סגנון זה זכה לשבחים וביקורות מצד הממסד הספרותי, כאשר אוהדיו ציינו את החדשנות והתעוזה שבכתיבתו (למשל, עיסוק בנושאים כמו באטמן או פלאש גורדון שלא הופיעו בספרות "גבוהה" באותה תקופה) ומבקריו ראו בכתיבתו תרגיל אקדמאי פוסטמודרניסטי וחסר תוכן. בנוסף לכתיבתו ברתלמי עסק בהוראת כתיבה יצירתית ועריכת כתבי עת ספרותיים. שני אחיו הצעירים של דונלד ברתלמי, פרדריק וסטיבן, הלכו בעקבותיו ונעשו סופרים מוכרים. ברתלמי נפטר ב-1989 מסרטן הגרון.
ביבליוגרפיה > קובצי סיפורים קצרים

Come Back, Dr. Caligari - Little, Brown, 1964.
Unspeakable Practices, Unnatural Acts - Farrar, Straus, 1968.
City Life - Farrar, Straus, 1970.
Sadness - Farrar, Straus, 1972.
Guilty Pleasures - Farrar, Straus, 1974.
Amateurs - Farrar, Straus, 1976.
Great Days - Farrar, Straus, 1979.
Overnight to Many Distant Cities - Putnam, 1983.
Sixty Stories - Putnam, 1981.
Forty Stories - Putnam, 1987.
Flying to America: 45 More Stories - Shoemaker & Hoard, 2007.
ביבליוגרפיה > רומנים

Snow White  - Atheneum, 1967.
The Dead Father - Farrar, Straus, 1975.
Paradise - Putnam, 1986.
The King - Harper, 1990.
ביבליוגרפיה > ספריו שראו אור בעברית

חיי עיר - 21 סיפורים - הוצאת כתר, 1988
דומיה, 1993
מעוף היונים מן ההיכל, הוצאת דחק, 2023
דני וורד

דניאל וורד (באנגלית: Daniel Ward; נולד ב-22 ביוני 1993) הוא כדורגלן ולשי המשחק בלסטר סיטי ובנבחרת ויילס בעמדת השוער.
קריירת מועדונים

וורד התחיל את הקריירה שלו ברקסהאם. בקיץ 2010 הושאל לטאמוורת' עד לסיום העונה, בה שיחק רק משחק ליגה אחד.
ב-30 בינואר 2012 חתם בליברפול תמורת 100 אלף פאונד והצטרף לקבוצת המילואים של המועדון. ב-31 באוקטובר 2012 נכלל לראשונה בסגל הקבוצה הבוגרת במשחק גביע הליגה האנגלי נגד סוונסי סיטי.
במרץ 2015 הושאל למורקם מהפוטבול ליג השנייה. ב-21 במרץ 2015 וורד ערך את הופעת הבכורה שלו בקבוצה במשחק הליגה נגד קרלייל יונייטד.
ב-23 ביוני 2015 האריך את חוזהו בליברפול עד שנת 2020 וכמה ימים אחר כך הוא הושאל לאברדין הסקוטית. ב-2 ביולי 2015 וורד ערך את הופעת הבכורה שלו נגד שקנדייה המקדונית במסגרת מוקדמות הליגה האירופית.
ב-10 בינואר 2016 ליברפול החזירה את וורד לסגל שלה. ב-17 באפריל וורד ערך את הופעת הבכורה שלו בליברפול בניצחון 1–2 נגד בורנמות'.
ב-11 ביולי 2016 הושאל להאדרספילד טאון עד לסיום העונה בה שימש כשוער ראשון. בסיום העונה חגג עם קבוצתו עלייה לפרמייר ליג אחרי 45 שנים בליגות הנמוכות. בסיום העונה חזר לליברפול.
ב-20 ביולי 2018 חתם וורד בלסטר סיטי תמורת 12.5 מיליון ליש"ט. ב-15 במאי 2022 ערך הופעת בכורה בקבוצה בניצחון 1–5 על ווטפורד.
קריירה בינלאומית

וורד שיחק בצעירותו בכל הנבחרות הצעירות של ויילס. בנובמבר 2013 זומן לראשונה לסגל נבחרת ויילס לקראת משחק הידידות נגד פינלנד.
ב-24 במרץ 2016 וורד ערך את הופעת הבכורה שלו בנבחרת בתיקו 1-1 נגד צפון אירלנד. וורד נכלל בסגל הנבחרת לקראת יורו 2016 בו הגיעה ויילס לחצי הגמר שם הודחה על ידי פורטוגל שזכתה ביורו.
נכלל בסגל נבחרת ויילס לטורניר מונדיאל 2022.
הערות שוליים

↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2016 |
| --- | --- | --- |
|  1 הנסי •  2 גאנטר •  3 טיילור •  4 דייוויס •  5 צ'סטר •  6 א. ויליאמס •  7 אלן •  8 קינג •  9 רובסון-קאנו •  10 ראמזי •   11 בייל •  12 פון ויליאמס • 13 ויליאמס •  14 אדורארדס • 15 ריצ'רדס • 16 לדלי • 17 קוטריל • 18 ווקס • 19 קולינס • 20 ג'. ויליאמס • 21 וורד • 22 ווהן • 23 קראוץ' • מאמן: קולמן |  1 הנסי •  2 גאנטר •  3 טיילור •  4 דייוויס •  5 צ'סטר •  6 א. ויליאמס •  7 אלן •  8 קינג •  9 רובסון-קאנו •  10 ראמזי •   11 בייל •  12 פון ויליאמס • 13 ויליאמס •  14 אדורארדס • 15 ריצ'רדס • 16 לדלי • 17 קוטריל • 18 ווקס • 19 קולינס • 20 ג'. ויליאמס • 21 וורד • 22 ווהן • 23 קראוץ' • מאמן: קולמן | ויילס |
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 ב. דייוויס •  4 {{{p4}}} •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 ב. דייוויס •  4 {{{p4}}} •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |